VEGA præsenterer

Dúné indtager VEGA med store hits og eksplosivt liveshow

*Fredag den 11. marts kan du nyde Dúnés nye og opdaterede rock-lyd i Store VEGA. Trekløveret arbejder for tiden på nyt album, hvorfra førstesinglen netop er blevet offentliggjort.*

Det danske rockband [Dúné](https://www.facebook.com/dunesite?fref=ts)er kendt og elsket af danskerne. Siden 2001 har bandet udsendt tre albums, vundet adskillige danske priser og turneret verden rundt med deres eksplosive liveoptrædener. Den 11. marts går turen til Store VEGAs scene.

**Ny kreativitet i Danmark**
Dúné består af de tre barndomsvenner Piotrek Wasilewski, Ole Bjórn og Mattias Kolstrup. Gennem karrieren er det blevet til store hits som bl.a. "[Dry Lips"](https://www.youtube.com/watch?v=Dm82A8Glgpc) og "[All That I Have](https://www.youtube.com/watch?v=eEf6HORudQU)".

Bandet har været på en 14 år lang rejse fyldt med op - og nedture, og efter flere år i udlandet er Dúné nu vendt hjem til Danmark for at starte en ny kreativ proces. Drengene har brugt det sidste år i studiet og søgt at finde ind til kernen af deres musikalske univers. Bandet forklarer, at de er startet helt fra bunden med en legesyg tilgang til sangskrivning, produktion og arrangement.

**Ny rockprofil og travlt med tv**
Dette er resulteret i en ny rockprofil, hvor Dúné spiller impulsiv, legende og let rock med stærke hooks og melodi.

"*Rockmusikken er vores gamle ven, men vi synes, han er groet fast og har brug for nye input og frisk blod. Vi vil hjælpe vores gamle ven. Med vores fødder dybt forankret i rockmusikkens univers har vi ladet os kraftigt inspirere af specielt hiphop og urban og naturligvis electronica, der altid har været en vigtig hjørnesten i Dúnés lyd*", forklarer Ole Bjørn.

Dúnés kommende plade har et interessant benspænd. Bandet har nemlig valgt ikke at bruge guitar overhovedet, med undtagelse af et enkelt wildcard, som er at finde på førstesinglen "[Trying To Get To You](http://dune.lnk.to/tryingtogettoyou)", hvor bandets liveguitarist Mikkel Balle Poulsen spiller en guitarsolo. Dette benspænd har bandet valgt for at skabe nye kreative rammer for deres musik.

Da Dúné udgav deres første album i 2007, var de syv medlemmer i bandet, men de er nu nede på tre, Mattias Kolstrup, Ole Bjørn og Piotrek Wasilewski. Trekløveret har i øvrigt netop nu deres forsanger Mattias Kolstrup med i Toppen af Poppen på TV-2.

**Fakta om koncerten:**

Dúné (DK)

Fredag den 11. marts 2016 kl. 20.00

Store VEGA, Enghavevej 40, 1674 Kbh. V

200 kr. + gebyr

Billetter kan købes via VEGAs hjemmeside og Billetnet.